અને હવે શહેરીજનો દ્વારા વડા પ્રધાન નરેન્દ્ર મોદીને પત્ર લખવાની ઝૂંબેશ હાથ ધરવામાં આવી છે. જેનો મંગળવારથી પ્રારંભ કરવામાં આવ્યો હતો. આ ઝૂંબેશ અંતર્ગત એક લાખ પત્રો વડાપ્રધાનને મોકલી ચોમાસા અગાઉ નદીના પટમાં થયેલા દબાણો દૂર કરવા માટે રજૂઆત કરવામાં આવનાર છે. ઉલ્લેખનીય છે કે, નગરપાલિકાના પૂર્વ અને વર્તમાન સભ્યો તેમજ ભાજપના અગ્રણીઓ દ્વારા જિલ્લા કલેકટરને રજૂઆત કરવામાં આવતાં જિલ્લા કલેકટર સંદિપ સાગલેએ આ મુદ્દે સાત દિવસમાં કાર્યવાહી હાથ ધરવાની ખાત્રી આપી છે. જેના પગલે નદીના પટમાં દબાણ કરનારા ભૂમાફિયા, બિલ્ડરો તેમજ આ દબાણકર્તાઓને પ્રોત્સાહન આપનારા તંત્રના અધિકારીઓમાં ફફડાટ પ્રસરી જવા પામ્યો છે.